༈ །།དབེན་པའི་ཡོན་ཏན་ལ་བསྔགས་བའི་རྡོ་རྗེའི་ཐོལ་གླུ་ཚོགས་དྲུག་སྒྱུ་མར་ཤར་བའི་
རོལ་མོ་ཞེས་བྱ་བ། ཨ་ཧོ། ཆོས་ཉིད་སྤྲོས་བྲལ་གཞོན་ནུ་བུམ་སྐུ་ཡི་སྦུབས་ནས། །འོད་གསལ་རྡོ་རྗེའི་རིག་པ་ཅོག་གཞག་གི་ངོ་བོ། །ཁྱད་ཆོས་དྲུག་ལྡན་གཞོན་ནུ་བུམ་སྐུ་ལ་འདུད་དོ། །སྐུ་གསུམ་ལྷུན་གྲུབ་

༄༅། །ཆེན་པོར་བྱིན་གྱིས་རང་རློབས་ཤིག །ཕྱི་ལྟར་ཚོགས་དྲུག་བདེན་ཞེན་གཟུང་འཛིན་གྱིས་མ་བཅིངས། །ནང་ལྟར་རིག་པ་བཅོས་བསྒྱུར་སྤང་གཉེན་དང་བྲལ་ཞིང་། །གསང་བ་གློ་བུར་འཁྲུལ་རྟོག་ཆོས་
དབྱིངས་སུ་ཞི་བའི། །ཟུང་འཇུག་ཀུན་ཁྱབ་གདོད་མའི་དབེན་གནས་ལ་སྤྲོའོ། །ཡུལ་སྣང་ཉམས་དགའི་བྲག་སྐྱིབས་འདུ་འཛི་དང་བྲལ་ཞིང་། །ཡུལ་ཅན་རིག་སྟོང་རྗེན་པའི་མཛའ་གྲོགས་དང་འཕྲད་པས། །
བརྩོན་པ་དོན་ལྡན་ལས་ཀྱི་འཕེན་པ་ཡིས་བསྐྱེད་ནས། །སྨོན་ལམ་རྣམ་པར་དག་པའི་ཞིང་མཆོག་ལ་དེངས་ཤིག །དེ་ན་བསྔགས་པར་འོས་པའི་ཡོན་ཏན་གྱི་རོལ་པ། །སྲ་མཁྲེགས་རྡོ་རྗེའི་བ་གམ་ཁང་བཟང་
དུ་གྲུབ་པར། །སྣང་སྟོང་ལྗོན་ཤིང་ཕྲེང་པའི་ཡལ་འདབ་ཀྱིས་དུད་པས། །གདན་གསུམ་ཞི་ཁྲོའི་ཚོམ་བུ་རང་བྱུང་དུ་ཤར་རོ། །ཐོས་ན་མི་མཐུན་བྲལ་བའི་འབབ་ཆུ་ཡི་སྒྲ་སྐད། །གྲགས་སྟོང་བདེན་པ་གཉིས་
ཀྱི་རོལ་མོ་རུ་འཁྲོལ་བས། །ལུང་རྟོགས་ཤེས་རབ་པདྨོ་རང་གྲོལ་དུ་བཞད་དེ། །སྣ་ཚོགས་སྤོབས་པའི་གཏེར་མཛོད་ཆོས་ཉིད་དུ་གྲོལ་ལོ། །མར་གད་ཞུན་མའི་མདོག་ལྡན་སྤང་ལྗོངས་ཀྱི་དོར་ར། །ལྷོ་རླུང་
དལ་བུར་རྒྱུ་བའི་ཕོ་ཉ་ཡིས་བསྐྱོད་ནས། །ཚོར་སྟོང་ཆོས་སྤྲིན་འཁྲིགས་པས་ཐ་མལ་གྱི་རིག་པ། །ཟུང་འཇུག་ཕྱག་རྒྱ་ཆེན་པོའི་ངལ་བསོ་ལ་སྦྱར་རོ། །ལོ་འདབ་ལང་ཚོས་བཀྲ་བའི་འཁྲི་ཤིང་གི་ངོས་སུ། །

རོ་བརྒྱའི་དཔལ་ལ་འགོངས་པའི་འབྲས་བུ་ཡིས་སྤུད་པས། །གསལ་སྟོང་གཞོམ་བྲལ་བདེ་བའི་དགའ་སྟོན་ལ་སྦྱོར་ཞིང་། །འཆི་མེད་བློ་བྲལ་གཉུག་མའི་བཅུད་ལེན་རང་སྦྱིན་ནོ། །སྲབ་འཇམ་ལྕིད་ཀྱིས་སྤངས་
པའི་ལྗོན་པ་ཡི་ཡལ་འདབ། །ཚ་གྲང་གདུང་བ་སྐྱོབ་པའི་གདུགས་དཀར་དུ་གྱུར་པས། །རིག་སྟོང་ཕུང་ཁམས་སྐྱེ་མཆེད་གདན་གསུམ་གྱི་གྲོང་དུ། །འོད་གསལ་ཕྱག་རྒྱ་རྣམ་བཞིའི་ངལ་བསོ་རང་བསྟེན་ནོ། །
སྙིང་ལ་འབབ་པར་སྨྲ་བའི་གྲགས་སྟོང་གི་འདབ་ཆགས། །ཡིད་འོང་གླུ་དབྱངས་བསྒྱུར་བའི་བདེ་སྟོང་གི་བུང་བ། །གཏད་མེད་གར་ལ་རོལ་པའི་རིག་སྟོང་གི་རི་དྭགས། །རྣམ་གསུམ་སྐྱོ་གྲོགས་ཡུལ་སྣང་གཉུག་
མ་རུ་ཕེབས་སོ། །ཀུན་རྫོབ་འཁྲུལ་པའི་ཆོས་ཀུན་སྒྱུ་མ་རུ་ཤར་ཤིང་། །དོན་དམ་ནང་གི་རྩ་མདུད་དྷཱུ་ཏི་རུ་གྲོལ་བའི། །ཡོངས་གྲུབ་རྣལ་འབྱོར་ཚོགས་ཀྱི་བཞུགས་གནས་ལ་བསྔགས་པ། །ངེས་པ་དོན་གྱི་རྡོ་
རྗེའི་ཐོལ་གླུ་རུ་བླངས་སོ། །དགེ་བ་དེ་ཡིས་བླ་མེད་བྱང་ཆུབ་ཀྱི་ས་རུ། །མངོན་པར་རྫོགས་སངས་རྒྱས་པ་མ་ཐོབ་ཀྱི་བར་དུ། །ཤིན་ཏུ་དབེན་པའི་གནས་སུ་བག་ཡོད་ཀྱི་བསླབ་པས། །སྒོ་གསུམ་རྒྱུད་སྡོམ་
རྣལ་འབྱོར་བརྙེས་པ་རུ་ཤོག་ཅིག།